PANEVĖŽIO MIESTO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL PANEVĖŽIO MIESTO SAVIVALDYBĖS DOKUMENTŲ TVARKYMO IR APSKAITOS DOKUMENTŲ VALDYMO SISTEMOJE „AVILYS“ TVARKOS APRAŠO, PATVIRTINTO SAVIVALDYBĖS ADMINISTRACIJOS DIREKTORIAUS 2017 M. GRUODŽIO 15 D. ĮSAKYMU NR. A-1101(4.1E), PAKEITIMO

2020 m. kovo 30 d. Nr. A-270

Panevėžys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi:

1.	P a k e i č i u Panevėžio miesto savivaldybės dokumentų tvarkymo ir apskaitos dokumentų valdymo sistemoje „Avilys“ tvarkos aprašą, patvirtintą Panevėžio miesto savivaldybės administracijos direktoriaus 2017 m. gruodžio 15 d. įsakymu Nr. A-1101(4.1E), taip:

1.1. Pakeičiu VI skyriaus 3 skirsnio pavadinimą:

vietoj žodžių „Savivaldybės vidaus susirašinėjimo dokumentų rengimas ir tvarkymas“ įrašau žodžius „Vidaus dokumentų rengimas, vizavimas, registravimas“.

1.2. Papildau VI skyriaus 3 skirsnį 112.3–112.7 papunkčiais ir juos išdėstau taip:

„112.3. sutarčių projektai;

112.4. komisijų ir darbo grupių protokolai;

112.5. aktai;

112.6. darbo laiko apskaitos žiniaraščiai;

112.7. pirkimo paraiškos.“.

1.3. Papildau VI skyrių nauju 4 skirsniu ir jį išdėstau taip:

„4. Viešojo pirkimo paraiškų rengimas ir tvarkymas

120. Viešojo pirkimo paraiškos su visais reikalingais pridedamais pirkimo dokumentais (sutarties projektas, techninės sąlygos ir kt.) (toliau – Pirkimo paraiška) rengiamos ir tvarkomos „Avilio“ priemonėmis.

121. Pirkimo paraišką vizuoja:

121.1. Teisės ir viešosios tvarkos skyriaus specialistas, jei pridedamas sutarties projektas;

121.2. biudžeto programą vykdantis skyriaus vedėjas;

121.3. už pirkimo sutarties vykdymą atsakingas asmuo (jei atsakingas asmuo nėra pirkimo iniciatorius);

121.4. Buhalterinės apskaitos skyriaus vedėjas, pastabų lauke įrašydamas pirkimo informaciją;

121.5. pirkimų verčių apskaitą tvarkantis darbuotojas, pastabų lauke įrašydamas pirkimo informaciją;

121.6. atitinkamą sritį kuruojantis Administracijos direktoriaus pavaduotojas.

122. Pirkimo paraišką pasirašo pirkimo iniciatorius.

123. Pirkimo paraišką tvirtina Administracijos direktorius.

124. Pirkimo paraišką registruoja Dokumentų valdymo poskyrio specialistas ir ją perduoda Viešųjų pirkimų skyriui.“.

2.	Buvusius 120–130 punktus atitinkamai l a i k a u 125–135 punktais.

3.	N u s t a t a u, kad šis įsakymas įsigalioja 2020 m. balandžio 6 d.

4.	P a v e d u:

4.1.	E. plėtros skyriui iki 2020 m. kovo 31 d. parengti Pirkimo paraiškų rengimo ir tvarkymo DVS „Avilys“ instrukciją;

4.2.	Savivaldybės administracijos struktūrinių padalinių vedėjams susipažinti ir supažindinti su šiuo įsakymu pavaldžius darbuotojus – pirkimų iniciatorius.

Administracijos direktorius	Tomas Jukna